สอบถามหน่อยคะ ประจำเดือนมาล่าสุดคือ13-18มกราคม แล้วเดือนกุมภาพันธ์ประมาณวันที่12 ทำการบ้านกับแฟน คราวนี้ประจำเดือนกุมภาพันธ์ขาดยาวมาเดือนมีนาคม ซึ่งตรวจแล้วหลังประจำเดือนขาดคือช่วงวันที่14 ไม่ท้อง แต่ บ้านนี้รู้สึกว่า เหนื่อยงาน ฉี่ย่อย หิวบ่อย ง่วงนอนตลอด หงุดหงิดง่าย รู้สึกมึนเวียน ปวดท้องน้อยเหมือนกับว่าจะมีประจำเดือน เมื่อยตัว คัดเต้านม แบบนี้ท้องไหมคะ สอบถามแม่ๆที่รู้หน่อยค่ะ
สวัสดีค่ะ หากได้ตรวจหาการตั้งครรภ์หลังจากที่ประจำเดือนขาดไปแล้ว 14 วัน โดยตรวจได้อย่างถูกต้อง แล้วไม่พบการตั้งครรภ์ การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้นสำหรับอาการเหนื่อยง่าย ปัสสาวะบ่อย หิวบ่อย ง่วงนอน หงุดหงิดง่าย เวียนหัว ปวดท้องน้อย เมื่อยตัว คัดเต้านม อาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น การมีความเครียด วิตกกังวล ผลข้างเคียงจากการทานยาหรืออาหารเสริมบางชนิด หรือเกิดมีโรคบางอย่าง เช่น เบาหวาน ไทรอยด์ฮอร์โมนเป็นพิษ หรือไทรอยด์ฮอร์โมนต่ำ เป็นต้นแนะนำควรดูแลรักษาตามอาการ พักผ่อนให้เพียงพอ ไม่เครียด และรอประจำเดือนต่อไปก่อน หากประจำเดือนยังคงไม่มา และยังคงมีอาการต่างๆ ต่อเนื่อง ก็ควรไปพบแพทย์เพื่อตรวหจาสาเหตุและรักษาค่ะ